Diari Oficial de la Generalitat Valenciana


Sumari del DOGV 227, del 14-02-1985 (1985/803938)

ORDRE de 21 de desembre de 1984, de la Conselleria d'Indústria, Comerç i Turisme, complementaria del Decret 77/84, de 30 de juliol.
-----------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1984/12/21/(1)/dof/vci/html**

### Dades del document

Número de DOGV
:   227

Data del DOGV
:   14-02-1985

Secció del DOGV
:   DISPOSICIONS GENERALS

Número del document
:   1985/803938


Data del document
:   21-12-1984

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 21 de desembre de 1984, de la Conselleria d'Indústria, Comerç i Turisme, complementària del Decret 77/1984, de 30 de juliol.  
El Reial Decret 2296/83, de 25 d'agost i les disposicions emanades posteriorment de l'Administració Central (Ordre del Ministeri d'Indústria i Energia de 26 d'octubre de 1983) fixaren unes determinades condicions tècniques per als vehicles dedicats al transport escolar, dirigides a aconseguir una major seguretat en aquest tipus de transports.  
Aquestes mesures foren reforçades en l'àmbit d'aquesta Comunitat pel Decret 77/84, de 30 de juliol, del Consell de la Generalitat Valenciana, en el sentit que l'obligatorietat de l'acompanyant també, en el supòsit que els vehicles reunesquen les condicions tècniques exigides en el Reial Decret esmentat 2296/83, sempre que el vehicle transporte més de 15 xiquets menors de 10 anys.  
Davant la dificultat de complir, en tota la flota de vehicles dedicats al transport escolar, els requisits tècnics de l'Ordre abans esmentada, cal establir-hi una solució provisional que permeta substituir l'exigència que ha resultat ser més problemàtica, el dispositiu en la porta de darrere per tal d'invertir el procés de tancament o l'interrompa quan hi haja una reacció en la porta major de 150 N.  
La solució consisteix a no fer ús en règim normal de la porta de darrere de l'autobús, tot aconseguint així que aquest transport puga realitzar-se durant la resta del curs escolar en condicions acceptables de seguretat.  
Per tot això, hom disposa el següent:  
1. Durant aquest curs escolar 1984/85, els vehicles la porta darrera dels quals no complesca el punt 5.3.1.3.9 de l'annex I de l'Ordre del Ministeri d'Indústria i Energia de 26-10-83, podran realitzar transport escolar sempre que, tant la pujada com la baixada d'escolars es realitze únicament i exclusiva per la porta davantera de l'autobús, situada en la proximitat immediata del conductor i dins del seu camp de visió directe, i la porta darrera haurà de continuar tancada, només accionable en cas d'emergència.  
2. Tampoc no serà exigible a la porta de darrere el compliment del punt 0.7.5.1.1 de l'Annex I de l'Ordre esmentada.  
3. A aquells qui vulguen acollir-se a aquesta disposició se'ls consignarà per les Estacions ITV en la Tarja d'Inspecció Tècnica ensems l'Apte per a transport escolar, l'expressió "Limitació Ordre 21-12-84".  
4. Aquesta Ordre quedarà sense efecte el 30 de juny de 1985.  
València, 21 de desembre de 1985.  
El Conseller d'Indústria, Comerç i Turisme,  
SEGUNDO BRU I PARRA


Còpia Permalink ELI